Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: biztosított jogkörében vizsgálja meg, illetőleg kezdeményezze a szabálysértésekről szóló 1968. évi I. törvény olyan
Paragraph Index: 1502

4. számú melléklet Ügyszám: 3964/1998. A nemzeti és etnikai kisebbségi jogok országgyűlési biztosának jelentése a hajdúhadházi általános iskolában folytatott vizsgálatról I. A panaszügy bemutatása A hajdúhadházi Cigány Kisebbségi Önkormányzat elnöke panasszal fordult a kisebbségi biztoshoz, amelyben azt sérelmezte, hogy a Dr. Földi János Általános Iskola 33 cigány gyermek beiskolázását hátráltatta. Bár a települési önkormányzat képviselő-testületének döntésével a kérdés megoldódott, a döntés és a pedagógiai program előkészítésébe a kisebbségi önkormányzatot nem vonták be. Sérelmezték továbbá, hogy számukra ellenőrizhetetlen a nemzetiségi kiegészítő normatív támogatás felhasználása az általános iskolákban, valamint hogy cigány tanulók számára külön osztályokat hoznak létre az általuk kívánatosnak tartott vegyes osztályokkal szemben. Az ügyben az állampolgári jogok országgyűlési biztosáról

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes